open-index/open-wikipedia-markdown huggingface dataset:
Solveig Fiske

**Solveig Margrete Fiske** (født 26. oktober 1952) er en norsk luthersk teolog og prest. Hun var biskop i Hamar bispedømme fra 2006 til 2022.

## Bakgrunn og karriere
Fiske kommer opprinnelig fra Frei i Møre og Romsdal. Hun tok teologisk embetseksamen ved Det teologiske menighetsfakultet i Oslo i 1980, og praktisk teologisk eksamen ved samme lærested 1981.  

Solveig Fiske har hatt hele sin prestetjeneste i Hamar bispedømme. Hun begynte som residerende kapellan i Elverum i 1981, med hovedtjeneste i prestegjeldets østlige sogn: Hernes, Sørskogbygda og Nordskogbygda. Hun ble i 1994 sokneprest i Løten prestegjeld. Det siste året før hun ble biskop hadde hun et engasjement som personalsjef ved Hamar bispedømmekontor. 

Hun har vært leder av Norsk kvinnelig teologforening, og har vært engasjert av kvinners situasjon i kirke og samfunn, også i internasjonal sammenheng. Hun er styreleder i Stiftelsen Kirkelig Ressurssenter mot vold og seksuelle overgrep. Hun var også med i utvalget som forberedte NOU 2000:26 «…til et åpent liv i tro og tillit» om dåpsopplæring i Den norske kirke.

Hun er gift med sykehusprest Guttorm Eidslott, og var svigerdatter til lyrikeren Arnold Eidslott.

## Bispeutnevnelsen i Hamar
Fiske ble nominert som en av fem kandidater til å bli Rosemarie Köhns etterfølger, sammen med kapellan Berit Lånke, prost Sevat Lappegård, domprost Knut Andresen i Nidaros og domprost Per-Otto Gullaksen i Fredrikstad. Fiske hadde vært nevnt ved bispevalg før, i og med at hun hadde fått noen enkeltstemmer i tidligere bispevalg på 2000-tallet.

I den rådgivende avstemningen fikk både Per-Otto Gullaksen og Sevat Lappegård 82 førstestemmer, med praktikumsrektor ved MF Halvor Nordhaug og Fiske på de neste plassene. Gullaksen trakk sitt kandidatur, og ved Kirkerådets avstemning fikk Fiske størst oppslutning, med Andresen og Lånke på henholdsvis 2.- og 3.-plass. Blant biskopene fikk Halvor Nordhaug, som i utgangspunktet ikke var nominert, størst oppslutning, med Andresen og Fiske på tredjeplass.

Hun ble den 13. oktober 2006 utnevnt til  biskop i Hamar bispedømme. Hun ble vigslet til biskop ved gudstjenesten i Hamar domkirke søndag 17. desember 2006. Bispekollegiets preses, biskop Olav Skjevesland, stod for vigslingen.  

Julen 2006 ga hun i et intervju med NTB tilkjenne at hun ville arbeide for et ritual for inngåelse av partnerskap for homofile i kirken, og at hun var en tilhenger av statskirkesystemet.http://www.aftenposten.no/nyheter/iriks/article1581211.ece I desember 2007 skrev hun til Hamar bispedømmes presteskap at «om noen ber om forbønn/velsignelse av borgerlig inngått partnerskap, er det opp til den enkelte prests overbevisning om en velger å gjøre det – Hamar biskops eget standpunkt tør være kjent», og anbefalte at man tar utgangspunkt i det ritualet som brukes ved kirkelig velsignelse av borgerlig inngått ekteskap *«inntil det lages noe eget»* rituale.

## Referanser


## Eksterne lenker
* 
* 
*  Biografi av Hamar bispedømme
Washington County (Mississippi)

**Washington County** er et fylke i den amerikanske delstaten Mississippi. Det ligger vest i staten og det grenser mot Bolivar County i nord, Sunflower County i nordøst, Humphreys County i øst, Sharkey County i sørøst og mot Issaquena County i sør. Det har også grense mot delstaten Arkansas i vest).

Washington Countys totale areal er 1 972 km² hvorav 97 km² er vann. I år 2000 hadde fylket 62 977 innbyggere og administrasjonssenteret ligger i byen Greenville.

Fylket ble grunnlagt i 1827 og er oppkalt etter USAs første president George Washington

Countyet tilhører geografisk og kulturelt Mississippi Delta.
## Eksterne lenker
*
Cassiodorus

**Flavius Magnus Aurelius Cassiodorus Senator** (født 490, død ca. 585) var en latinsk skribent og historiker fra senantikken. *Senator* var en del av hans navn, og ikke hans embete.

Han ble født i Scylletium, Bruttium i det østgotiske riket i det nåværende Italia i 480. Han var romer av fødsel, ikke goter, og han bekledde flere stillinger som romersk embedsmann, han var kvestor fra 507 til 511 og ble romersk konsul i 514. Han nøt stor anseelse under østgoterkongen Teoderik den store, og ved kongens død i 526 var han magister officiorum, en slags «innenriksminister». Senere trakk han seg tilbake og grunnla klosteret *Vivarium*. Her begynte han å skrive. Av de temaene han skrev om kan nevnes historie, teologi og musikk.

Han skrev et 12-binds verk om goterne som nå er gått tapt, men som var den viktigste kilden til Jordanes' verk *De origine actibusque Getarum* (Om goternes opprinnelse og gjerninger), vanligvis omtalt som Getica om goternes historie. 

Han skrev også *[[Institutiones divinarum et saecularium litterarum|Institutiones litterarum]]*, en slags encyclopedi.

## Cassiodorus' historieskriving
Cassiodorus brukte romernes lange tradisjoner for historieskriving til å fremstille goternes historie - goterne selv hadde liten tradisjon i så måte. Han prøvde med dette å gi goterne «*en historie som i alder og heroisme kan hamle op med romernes og grækernes*». Han har imidlertid blitt beskyldt for å blande sammen historiske fakta, og å plassere inn greske og orientalske sagn med amasoner og perserkonger, og dette har preget den senere historieskrivingen. Blant de mange myter som er skapt av Cassiodorus er teorien om at goterne opprinnelig utvandret fra Sverige, noe som er sterkt bestridt blant moderne historikere.

## Referanser


## Litteratur
*
Geseke

**Geseke** er en by i distriktet Soest, i den tyske delstaten Nordrhein-Westfalen.

Byen har 20&nbsp;656 innbyggere (2006) og omfatter 97,44 km².

## Bydeler
* Geseke
* Störmede
* Langeneike
* Ehringhausen
* Eringerfeld
* Mönninghausen
* Bönninghausen
* Ermsinghausen

## Vennskapsbyer
Loos i Frankrike nær Lille siden 1975.

## Politikk
CDU er største parti i byråd. 

### Borgermestre
fra 1995 Borgermestre: Franz Holtgrewe (CDU)

## Industri og næringsliv
* Sedus und Gesika
* HeidelbergCement AG
* Dyckerhoff
* Ideal Werk
* Deutsche Industriebau
* Druckguss Westfalen

## Eksterne lenker
* 
* bykart  (tysk)
Sarpsbrua

**Sarpsbrua** eller **Sarpebrua** er en veibro over Sarpefossen i Sarpsborg i Østfold. Den er en del av fylkesvei 118 og var fram til 1978 en del av Europavei 6. Østfoldbanen har sin jernbanebru over Glomma parallelt med veibrua. Brua benyttes i dag hovedsakelig til lokaltrafikk og er for tiden i relativt dårlig stand, tidvis har det vært nødvendig å innføre midlertidige vektbegrensninger. Ny Sarpebru har vært planlagt i mange år og har lenge vært et hett lokalpolitisk tema.

## Historikk
Den 15. april 1940 ble brua sprengt i lufta av byens eget brannvesen, som var uheldige under fjerning av sprengstoff som nordmennene selv hadde underminert brua med for å hindre tysk frammarsj. Ulykken krevde tre menneskeliv: to brannkonstabler samt en mann som arbeidet ved demningen. Tre andre personer var i livsfare, men ble reddet.

## Se også
*Sarpsbrua (jernbanebro)
*Liste over broer i Norge
*Liste over broer i Norge etter lengde

## Referanser


## Eksterne lenker
* Bilder av Sarpebroen i fotoarkivet til Sarpsborg kommune (Besøkt 03.05.2011)
Selbjørn bru

**Selbjørn bru** er en spennbetongbru (fritt frambygg-bru) med hovedspenn 212 meter og total lengde på 348 meter. Bruen knytter sammen øya Selbjørn med øya Huftarøy, i Austevoll kommune. Den ble åpnet 11. februar 1980 og er en del av fylkesvei 546. Brua har kun 1 kjørebane og er lysregulert.

## Se også
*Liste over broer i Norge
*Liste over broer i Norge etter lengde

## Referanser


## Eksterne lenker
* 
* Bilde av brua sett fra sørøst.
* Bilde av brua sett fra sør (Taulshaugen)
Skjelsbusund bru

**Skjelsbusund bru** er ei veibru som forbinder Vesterøy og Spjærøy i Hvaler kommune i Østfold. Brua er en del av riksvei 108.

I 1960 vedtok man å bygge bru over Skjelsbusundet. Kostnadene var estimert til 1,2 millioner kroner. Brua ble bygget som en bue i betong. I januar 1964 ble brua åpnet, og kostnadene viste seg å bli lavere enn først antatt. Broen er 77 meter lang, med kjørebredde på 6,5 meter, i tillegg til 75 cm fortau på hver side. Seilingshøyden er 17 meter.

## Se også
*Liste over broer i Norge
*Liste over broer i Norge etter lengde
Svelgen bru

**Svelgen bru** er ei veibru på fylkesvei 561 i Øygarden kommune i Hordaland.

## Se også
*Liste over broer i Norge
*Liste over broer i Norge etter lengde

## Referanser
Engwall Pahr-Iversen

**Engvall Marin Pahr-Iversen**  (født 1944) er norsk journalist, programleder og redaktør. 

Han vokste opp i bydelen Hillevåg i Stavanger og tok eksamen ved Stavanger Handelsgymnasium og deretter ved Norsk journalisthøgskole (1966). Siden har han vært knyttet til ulike typer medier og innehatt ulike redaksjonelle funksjoner. Han var blant annet ansvarlig redaktør i *[[Vestfold Arbeiderblad]]* fra 1973 til 1978 og i *[[Rogalands Avis]]* (RA) fra 1978 til 1990. 

I sin tid som ansvarlig redaktør for RA ble han sammen med redaktør Tor Egge stevnet for retten av Fremskrittspartiet for nedlatende og fordømmende karakteristikker av partiet og partiets leder Carl I. Hagen fremsatt i en leder i avisen valgdagen 14. septemmber 1987. Rettssaken som fant sted i april 1989 endte med at et mindre parti i lederartikkelen ble mortifisert av retten.

Han var radiovert i NRK Rogaland fra 1992 og frem til han pensjonerte seg i 2008. 

Pahr-Iversen har også vært foreleser ved nordiske mediekongresser og skrevet flere bøker med lokalhistorisk utgangspunkt.

Pahr-Iversen er broren til kunstmaleren Kjell Pahr-Iversen.

## Bibliografi

* 1994 «Mellom børs og katedral : historien om en tomt og et handelens hus»  ISBN 82-993374-0-2
* 1999 «Fra sild til olje : historier om Strømsteinen» 
* 2006 «1 pluss 1 kan bli mer enn 2- : en fortelling om de første forsyningsbasene»
* 2006 «Mirakelbrødre & klosterjomfruer» ISBN 82-92309-65-9 Commentum Forlag AS
* 2006 «Fra sild og olje til STOREblå»
* 2007 «Byhistorier» Commentum Forlag AS
* 2008 «Stavangerhistorier» Commentum Forlag AS
* 2009 «Fra sjø er du kommet til havn skal du bli»
* 2009 «Sandneshistorier» Commentum Forlag AS

## Referanser


## Eksterne lenker
NRK om Engwall Pahr-Iversen
Goddebrua

**Goddebrua** eller **Kinnestraumen bru** er ei veibru som forbinder øyene Goddo og Bømlo, i Bømlo kommune, Vestland. Brua krysser Kinnesundet mellom den lille øya Blåkinn og Goddo, og er ca. 120 meter lang. Den er en del av fylkesvei 5004. Lokalt blir den kalt «Storabruno».

## Se også
*Liste over broer i Norge
*Liste over broer i Norge etter lengde

## Referanser
Redvers Henry Buller

**Redvers Henry Buller** (født 7. desember 1839, død 2. juni 1908) var en britisk general og innehaver av Victoriakorset. General Buller ble avskjediget av politiske grunner etter boerkrigen.

## Bullers Viktoriakors
Buller var 39 år gammel og oberstløytnant i «The 60th Rifles» (senere «The King's Royal Rifle Corps» under Zulukrigen i nåværende Sør-Afrika da han den 28. mars, under forfølgelse av fienden reddet en kaptein. Samme dag og under samme omstendigheter reddet han en løytnant hvis hest hadde blitt drept. Den samme dagen reddet han også en soldat, som ellers ville blitt drept av fienden.

Buller ble også utnevnt til ridder storkors av Order of the Bath og ridder storkors av Sankt Mikaels og Sankt Georgs orden.

## Referanser


## Kilder
* Buller: A Scapegoat? A life of General Sir Redvers Buller, V.C. (Geoffrey Powell., 1994)
* Monuments To Courage (David Harvey, 1999)
* On the Psychology of Military Incompetence (Norman Parker 1994 ISBN 0-7126-5889-0)

## Eksterne lenker
* Bullers grav og hans VC (engelsk)
* Statue i Exeter (engelsk)
NASCAR Regional Racing

**NASCAR Regional Racing** er en gruppe regionale racingklasser organisert under NASCAR.

## Klasser
**NASCAR Grand National Division**
*AutoZone West Series
*Busch East Series

**NASCAR Touring**
*Whelen Modified Tour
*Whelen Southern Modified Tour

**NASCAR AutoZone Elite Division**
*Midwest Series
*Northwest Series
*Southeast Series
*Southwest Series

**NASCAR Special Event**
*Toyota All-Star Showdown
## Eksterne lenker
*
Bjørg

**Bjørg** et kvinnenavn med opprinnelse i det norrøne ordet *bjǫrg*, som betyr «berging, hjelp, vern». Navnet ble først brukt som en kortform av andre sammensatte navn basert på dette ordet, som for eksempel Torbjørg.

*Bjørg* og *[[Bjørge]]* har norsk navnedag 11. juni.

## Utbredelse
*Bjǫrg* var et vanlig kvinnenavn på Island og antakelig også i Norge i vikingtiden. Det er 3 forskjellige personer med navnet nevnt i Landnåmabok.
I nyere tid har Bjørg vært blant de mest populære døpenavnene i Norge i perioden ca. 1925-1955, med en topp i 1938. Bjørg var det mest eller nest mest populære døpenavnet på jenter i alle år fra 1930 til 1940.

|}

## Kjente personer med navnet
* Bjørg Vik (1935–2018), forfatter og dramatiker
* Bjørg Eva Jensen (1960–), skøyteløper

## Andre vanlige navn som slutter på ''-bjørg''
* Ingebjørg
* Eldbjørg / Elbjørg
* Oddbjørg
* Asbjørg
* Solbjørg
* Torbjørg
* Annbjørg / Anbjørg
* Gunnbjørg / Gunbjørg
* Arnbjørg
* Eidbjørg

## Referanser


## Eksterne lenker
*
Bonneville Salt Flats

**Bonneville Salt Flats** er et område på 260 km² med saltsletter, nordvest i den amerikanske delstaten Utah. Dybden av saltet har blitt målt til 1,8 meter i store områder. Saltslettene er et offentlig sted, styrt av det amerikanske Bureau of Land Management. Bonneville er den største av mange saltsletter vest for Great Salt Lake.

Saltslettene er tilgjengelige fra Interstate 80, på den østre grensen til byen West Wendover, Nevada, eller 185 kilometer vest for Salt Lake City.

Saltslettene er mest kjent for bruken av Bonneville Speedway for høyhastighetskjøring, og det har blitt oppnådd hastigheter på over 1&nbsp;000 km/t på denne banen. Flere filmer har også blitt spilt inn her, inkludert deler av Independence Day, Warlock, SLC Punk, The Brown Bunny og The World's Fastest Indian. Dessuten ble en scene fra den tredje filmen i Pirates of the Carribean-serien spilt inn her i 2006.

Ved regnskyll forsvinner dekkmerker, og det tettpakkede saltlaget blir jevnet ut. Området er ekstremt flatt, og nesten perfekt parallelt til jordens overflate, noe som gjør det mulig å se jordens kurving.

## Referanser
Straumøya naturreservat

**Straumøya naturreservat** ligger mellom Seivåg og Seines på Straumøya i Bodø kommune i Nordland. Naturreservatet har et areal på 4&nbsp;470 dekar, hvorav 3&nbsp;890 dekar landareal og 580 dekar vannareal. Området er vernet for å bevare et viktig våtmarksområde med stor regional verneverdi, særlig på grunn av områdets ornitologiske, myrbotaniske og limnologiske betydning, og dets funksjoner som trekk- og hekkeområde for fugl.

## Referanser


## Eksterne lenker
*
Strompdalen naturreservat

**Strompdalen naturreservat** ble opprettet i 1992 i Brønnøy kommune i Nordland. Fra 29. mai 2009 ble området innlemmet i Lomsdal-Visten nasjonalpark, se denne.
I den blindes speil

***I den blindes speil*** er en samling prosastykker av Sigurd Helseth, utkommet på Cappelen i 2002. Samlinga har undertittelen «som prosa», og er lyrikeren Helseths eneste verk i skjønnlitterær prosa. Samlinga består av åtte stykker av varierende lengde over til sammen 90 sider.

Tekstene preges av et uavklart forhold mellom det drømte og det virkelige. De er dessuten uten et sentralt perspektiv; personene stiger ut av seg selv og betrakter seg fra utsiden. Ofte kan det være vanskelig å avgjøre om synsvinkelen ligger hos den ene eller andre personen.

Uvissheten og hva som er drøm, tenkt virkelighet eller opplevd virkelighet gjør det vanskelig å snakke om en handling eller et plot i tradisjonell forstand. Personene er navnløse, uten fortid og uten tydelig plassering i en sosial sammenheng. Hovedvekten ligger uansett ikke på de handlingene som utspiller seg. Tekstene dveler ved detaljer i interiører, påkledning, lysvirkninger og lyder.

Den lange teksten «Toget stanset ikke» beskriver et møte på et hotell mellom en mann og en kvinne før eller etter en togreise, eller mellom en fram- og tilbakereise.

Den lengste teksten i samlinga er «Selskapet». Her berettes om det perfekte mord. Det eksisterer en gammel forbindelse mellom morder og offer, men vi får ikke vite noe om motiv. Synsvinkelen ligger hos morderen, som oppholder seg lenge ved mulige måter å tiltale offeret på, og mulige reaksjoner hos offeret når han oppdager hvem som anroper han. At drapet ikke bare er tenkt eller drømt, forstår vi når morderen et par dager seinere befinner seg i et selskap der mordet diskuteres blant gjestene.

«Det ringte på døren» handler om en person som flykter ut gjennom vinduet i sin egen leilighet når det ringer på døra. «De» er kommet for å hente han, men vi får ikke vite om frykten er berettiget eller framkalt av en psykose.

Den avsluttende «Invitasjonen» er en nærmest surrealistisk historie fra en mondén restaurant der det forekommer en mannekengoppvisning som ender i et blodbad. 

## Tekster
* Et møte
* Måltidet
* Et menneske
* Nadverd
* Toget stanset ikke
* Selskapet
* Det ringte på døren
* Invitasjonen
Stø/Nyksund naturreservat

**Stø/Nyksund naturreservat** ligger i Øksnes kommune i Nordland. Naturreservatet omfatter flere mindre øyer og holmer utenfor Langøya, mellom Stø og Nyksund. Området har et areal på 4&nbsp;803 dekar, hvorav 4&nbsp;433 dekar sjøareal. Området er vernet for å ivareta et viktig produksjonsområde for sjøfugl og steinkobbe.

## Referanser


## Eksterne lenker
* Miljøstatus: Stø/Nyksund naturreservat
Bill France

**William «Bill» Henry Getty France sr.**, kallenavn «Big Bill», (født 26. september 1909, død 7. juni 1992) var stifteren av den amerikanske racingorganisasjonen NASCAR.

## Bakgrunn
France var kjent med historien til Daytona Beachs fartsrekorder da han flyttet til Daytona i 1935 med familien for å unngå den store depresjonen. Da han forlot Washington D.C. hadde han mindre enn 100 amerikanske dollar i lommen, og åpnet et bilverksted i Daytona.

## Racingkarriere fører til arrangørkarriere
Den 8. mars 1936 ble det første billøpet arrangert på Daytona Beach Road Course, arrangert av den lokale føreren Sig Haugdahl. France kom på femteplass.

Løpet ble en fiasko, men Haugdahl og France fikk overbevist *Daytona Beach Elks Club* om å arrangere nok et løp i 1937. Dette løpet ble mer vellykket, men tapte fortsatt penger, og Haugdahl arrangerte ikke flere løp.

I 1938 tok France over jobben med drift av banen. Dette året ble det arrangert to løp, i juli, hvor Danny Murphy kom på førsteplass foran France, og på høysten, da France vant foran Lloyd Moody og Pig Ridings.

I 1939 ble det arrangert tre løp, og samme antall ble arrangert i 1940. I mars kom France på fjerdeplass, mens han vant i juli og kom på sjetteplass i september.

France var opptatt med planlegging av løp i 1942 da japanerne bombet Pearl Harbor, og alle løp ble stoppet frem til 1946.

## Stiftelsen av NASCAR
France hadde sett at arrangørene hadde et behov for mer organisering. Førerne led ofte av skruppelløse arrangører som stakk av med pengene før løpene var over og førerne fikk betalt. Den 14. desember 1947 gikk France inn i diskusjoner med en rekke førere og arrangører på Ebony Bar i Streamline Hotel på Daytona Beach, og dette endte med stifelsen av NASCAR den 21. februar 1948.

I 1953 skjønte France at det var på tide med en permanent bane å arrangere løp på, da publikumstallet steg kraftig. Den 4. april 1953 foreslo France en ny bane, kalt Daytona International Speedway. Den nye banen ble påbegynt i 1956, og i 1959 ble løpet Daytona 500 arrangert. Siden den gang har dette vært det første løpet i NASCAR-mesterskapet.

Senere bygget France også Talladega Superspeedway, som åpnet i 1969.

France satt som styreleder i NASCAR. R.J. Reynolds ble hovedsponsor i 1970, og serien endret navn fra Grand National til Winston Cup. Reynolds overbeviste France om å droppe alle jordbaner i 1972, en endring som symboliserer den «moderne era» i sporten. Deretter trakk Big Bill seg fra stillingen som styreleder, og ga den til sønnen, Bill France jr. Big Bill hadde kontor i NASCARs hovedkvarter frem til sent på 1980-tallet.

## Referanser
Washington County (Nebraska)

**Washington County** er et fylke i den amerikanske delstaten Nebraska. Det ligger øst i staten og det grenser mot Burt County i nord, Douglas County i sør og mot Dodge County i vest. Det har også grense mot delstaten Iowa i øst.

Washington Countys totale areal er  km² hvorav 8&nbsp;km² er vann. I 2000 hadde fylket  innbyggere og administrasjonssenteret ligger i byen Blair. Ved samme by ligger Fort Calhoun kjernekraftverk.

Fylket ble grunnlagt i 1854 og er oppkalt etter USAs første president, George Washington.

## Eksterne lenker
*
Støttværet naturreservat

**Støttværet naturreservat** ligger vest for Støtt i Meløy kommune i Nordland. Naturreservatet har et areal på 11&nbsp;436 dekar, hvorav 8&nbsp;396 dekar sjøareal. Området er vernet for å ivareta et spesielt naturområde på kysten av Sør-Salten.

## Referanser


## Eksterne lenker

* Miljøstatus: Støttværet naturreservat

* Forskrift om Kystverneplan Nordland, vedlegg 19, Støttværet naturreservat, Meløy kommune, Nordland.
Sundsbukta naturreservat

**Sundsbukta naturreservat** ligger sør for Hemnesberget i Hemnes kommune i Nordland. Naturreservatet har et areal på 151 dekar, hvorav 136 dekar sjøareal. Området er vernet for å ivareta Nordlands kanskje mest interessante brakkvannsfjære, og en av de mest verdifulle enkeltlokaliteter i fjordområdene sør for Saltfjellet.
Napen

**Napen** er et fjell i Suldal kommune i  Rogaland. Det har en høyde på  meter over havet.

Fjellet er et populært dagsturmål både sommer og vinter. Napen nås med utgangspunkt fra Suldalsosen, Kvilldal, Nedre Moen og Øvre Moen, samt via Stavanger Turistforenings hytter på Sandsa og i Stranddalen. Fra toppen er det utsikt over store deler av Ryfylkeheiene og Blåsjø.

Navnet «Napen» uttales *nä'pən*.  Ifølge Alf Torp i *Nynorsk Etymologisk Ordbok* er en nape er en «bergknold som stikker frem fra en flate».  Ivar Aasen skriver *Knabb*: «Knold, Bjergknold, rundaktig Top».
Ordet kan ha opphav i *knape*, gammelnorsk *knapi*, med betydning «mann, storkar, tjener hos en storkar».  Dette ordet er igjen avledet fra *knape* «ung mann, tjener», med sideforma
*knabe* «kortvokst kraftig kar». Gammelnordiske former med *hn* og *kn* ble i slutten av vikingtiden ofte forenklet til bare å ha *n*, med bortfall av den første konsonanten.
Stedsnavnsgranskeren Tryggve Bakka har hevdet at navnet må være gitt av folk i fra Setesdalen, der bruken var mer vanlig.

## Se også
* Fjell i Rogaland

## Referanser




## Eksterne lenker
* Napen – på Rogalands tak, ut.no

## Galleri
Juggel (roman)

***Juggel*** er en roman av Heidi Linde, utkommet på Gyldendal i 2004. *Juggel* er Lindes andre roman, etter debuten med *Under bordet* i 2002.

*Juggel* er en jeg-fortelling, der fortelleren er den unge kvinnen Maj, som nettopp har avslutta et hovedfagsstudium ved Universitetet i Oslo. På nåtidsplanet reiser hun tilbake til stedet der hun vokste opp – en småby på Østlandet – for å delta i en begravelse. Denne reisa blir samtidig ei reise tilbake i tid, og det meste av teksten befatter seg med Majs oppvekst.

Det fortelles bredt om jenter i ungdomsskolealder i en norsk småby på 1980-tallet; om forelskelser, rivalisering, vennskap, og om farer som truer fra de voksnes verden. Majs familie består av tre kvinner; Maj, mor og mormor. Mennene er enten døde eller har forsvunnet ut på annet vis. Mer tradisjonelt familieliv finner Maj hos bestevenninna Anja, selv om det er et etter hvert skrantende forhold mellom Anjas foreldre. Her er det også en storesøster, som ligger et par år foran Maj og Anja i livserfaring.

I ettertid viste det seg at Anja er blitt tilbake i småbyen, at hun fikk den gutten hun drømte om, og at drømmene var litt større en virkeligheten. Maj flytta til storbyen, og har altså brukt de åra som Anja har brukt på etablere seg i et vanemessig ekteskap, på studier. Hun er samboer med Jon, og har nettopp funnet ut at hun er gravid. Jon er en raus og litt skjødesløs type. Han ser ut til å være fast bestemt på et varig forhold med Maj, og enda det er all grunn til å tro at Jon skal bli glad over å høre at de nå blir tre, har ikke Maj fått seg til å fortelle nyheten ennå. 

*Juggel* er en roman som tematiserer kjærlighet og samliv. Tittelen spiller på en ring som Anjas storesøster Helene en gang fikk i gave av sin store ungdomsforelskelse til 16-årsdagen. Anja og Maj sneik seg til å åpne pakka, steinen løsna, og jentene måtte gå til den gullsmeden der ringen etter eska å dømme var kjøpt. Det viser seg da at ringen er juggel, sannsynligvis innkjøpt på et tivoli. Ringen blir et symbol på at den lovpriste kjærligheten sjelden holder hva mytene lover.
Washington County (Nord-Carolina)

**Washington County** er et fylke i den amerikanske delstaten Nord-Carolina. Det ligger øst i staten og det grenser mot Chowan County i nord, Perquimans County i nordøst, Tyrrell County i øst, Hyde County i sørøst, Beaufort County i sørvest, Martin County i vest og mot Bertie County i nordvest.

Washington Countys totale areal er 1 009 km² hvorav 197 km² er vann. I år 2000 hadde fylket 13 723 innbyggere og administrasjonssenteret ligger i byen Plymouth.

Fylket ble grunnlagt i 1799 av land fra Tyrrell County og er oppkalt etter USAs første president George Washington. 

## Eksterne lenker
*
National Educational Television

**National Educational Television**, eller **National Educational Television Center**, forkortet **NET**, var et TV-nettverk for formidling av pedagogiske programmer i USA fra 1952 til 1970. NET sørget opprinnelig for utveksling av fakta- og skolefjernsynstoff fra lokale TV-stasjoner, men produserte etter hvert også sine egne programmer. Nettverket var organisert under flere navn og med ulik finansiell støtte. På 1960-tallet anklaget konservative krefter nettverket for dets mange kritiske samfunnsdokumentarer, og på grunn av manglende pengestøtte ble NET slått sammen med Public Broadcasting Service som overtok arbeidet fra 1970. NET er i ettertid blant annet kjent for *[[Sesame Street]]*, en pedagogisk fjernsynsserie for barn og internasjonal seersuksess som blant annet det norske *[[Sesam Stasjon]]* bygger på.

## Eksterne lenker
* Om NET på museum.tv (på engelsk)
Ulf Durling

**Ulf Durling** (født 1940) er en svensk psykiater og forfatter.

Durling er utdannet lege fra Karolinska Institutet i 1966. Han arbeidet først som lege ved Danderyds sykehus, etterhvert som lærer i psykiatri og leder for klinikkens akuttenhet. Fra 1996 var han overlege for Danderyd-Vaxholm-Österåkers mobile akutteam.

I 1971 debuterte han med kriminalromanen *Gammal ost*, som ble belønnet med Svenska Deckarakademins debutant-diplom. 

Durling er særlig kjent for sin særegne kombinasjon av psykologiske thrillere og klassiske krimgåter. Forfatteren Gunnar Staalesen utropte ham i en kronikk i Dagbladet i 1995 til sin «kandidat til ‘den beste’-tittelen i Norden de siste tjue årene» og ved siden av Sjöwall og Wahlöö «den eneste moderne nordiske forfatter innen sjangeren som kan kalles en fornyer».

## Bibliografi
* *Gammal ost* (1971)
* *Hemsökelsen* (1972)
* *Säg PIP!* (1975)
* *Annars dör man* (1977)
* *Min kära bortgångna* (1980)
* *Tack för lånet* (1981)
* *Lugnet efter stormen* (1983)
* *Aldrig i livet* (1985)
* *In memoriam* (1988)
* *Synnerliga skäl* (1990)
* *Tills döden förenar oss* (1993)
* *Styva linan och andra kriminalnoveller* &ndash; noveller (1996)
* *Komma till skott* (1996)
* *Vilddjurets tal* (1999)
* *Domaredans* (2001)
* *Ett steg i rätt riktning* &ndash; novellesamling (2003)
* *Vägs ände* (2005)

### Oversettelser til norsk

## Priser og utmerkelser
* Svenska Deckarakademins debutant-diplom 1971, for *Gammal ost*
* Svenska Deckarakademins pris för bästa svenska kriminalroman 1983, for *Lugnet efter stormen*
* Sherlock-priset 1983, for *Lugnet efter stormen*
* Svenska Deckarakademins Grand Master-diplom 2010

## Eksterne lenker
* Ulf Durling hos Norstedts Förlag
* Ulf Durling hos Föreningen Kriminalförfattare i Stockholm
* Kriminelt svartsyn: Gunnar Staalesen om Ulf Durling
Washington County (New York)

**Washington County** er et fylke i den amerikanske delstaten New York. Det ligger øst i staten og det grenser mot Essex fylke i nord, Rensselaer fylke i sør, Saratoga fylke i sørvest og mot Warren fylke i vest. Det har også grense mot delstaten Vermont i øst.

Washington Countys totale areal er 2 191 km² hvorav 27 km² er vann. I 2000 hadde fylket 61 042 innbyggere og administrasjonssenteret ligger i byen Fort Edward.

Fylket ble grunnlagt i 12. mars 1772 av områder fra Albany County. Washington County er oppkalt etter George Washington som var general under Den amerikanske uavhengighetskrigen og senere USAs første president.

## Referanser


## Eksterne lenker
*
Sundstraumlian naturreservat

**Sundstraumlian naturreservat** ligger på sørsiden av Straumøya i Bodø kommune i Nordland. Naturreservatet omfatter lia ned mot Sundstraumen og Indre Sundan. Området har et areal på 1&nbsp;275 dekar, og er vernet for å bevare en variert furu- og blandingsskog med alt naturlig plante- og dyreliv og med alle de naturlige økologiske prosessene.

## Referanser
Pelle Politibil (TV-serie)

***Pelle Politibil*** er en barneserie om Pelle Politibil som ble sendt på NRK-TV i 1993 og 1997.

## Roller

## Episoder

## Referanser


## Eksterne lenker
*Serien på NRK Nett-TV
*
Washington County (Ohio)

**Washington County** er et fylke i den amerikanske delstaten Ohio. Det ligger i sørøst i staten og det grenser mot Noble County i nord, Monroe County i nordøst, Athens County i sørvest og mot Morgan County i nordvest. Det har også grense mot delstaten Vest-Virginia i sør og øst.

Washington Countys totale areal er  km² hvorav 13 km² er vann. I 2010 hadde fylket  innbyggere og administrasjonssenteret ligger i byen Marietta.

Fylket ble grunnlagt i 1788 og er oppkalt etter USAs første president George Washington. 

## Referanser

## Eksterne lenker
*
Ibsens gate

**Ibsens gate** finnes flere steder:

* Ibsens gate (Bergen)
* Ibsens gate (Trondheim)
* Ibsens gate (Sarpsborg)
* Ibsens gate (Gjøvik)
* Ibsens gate (Moss)
* Ibsens gate (Askim)
* Ibsens gate (Alstahaug) –Sandnessjøen
* Ibsens gate (Vefsn) – Mosjøen

Se også Henrik Ibsens gate.
Sørmela naturreservat

**Sørmela naturreservat** ligger sør på vestersiden på Andøya i Nordland. Naturreservatet ligger nord for Sørmela, på vestsiden av Andøya. Området har et areal på 1&nbsp;317 dekar, hvorav 570 dekar sjøareal. Området er vernet for å sikre et av de største og best utviklete sanddynesystemene i Nordland, som er vesentlig større enn noe system f.eks. i Trøndelag og Troms.

## Eksterne lenker
* Miljøstatus: Sørmela naturreservat
Teisdalen naturreservat

**Teisdalen naturreservat** ligger i Sømna kommune i Nordland. Naturreservatet har et areal på 221 dekar. Området er vernet for å bevare ei usedvanlig frodig og variasjonsrik edelløvskogsli som ikke har vært gjenstand for merkbar hogst.

## Referanser
HMS «Berwick» (1775)

**HMS** «**Berwick**» var et tredjegrads linjeskip med 74 kanoner som ble bygget i Portsmouth i 1775. Skipet hadde en besetning på 550 menn og hadde 28 32-punds, 28 18-punds og 18 nipunds kanoner.

Som et av de nyeste linjeskipene, ble hun umiddelbart satt i tjeneste da Frankrike gikk inn i den amerikanske uavhengighetskrigen i 1778 og sluttet seg til flåten i Den engelske kanal. I juli deltok hun i slaget ved Ushant, ledet av kaptein Keith Stewart. Hun var i kanalflåten gjennom hele 1779.

Hun ble sendt til Karibia i 1780 som del av en skvadron under commodore Walshingham som ble sendt for å forsterke flåten under admiral George Rodney. Men Walshinghams skip ankom for sent for slagene det året og ble sendt til Jamaica.

Mens hun var stasjonert ved Jamaica, ble «Berwick» alvorlig skadet i en orkan i oktober 1780. Hun mistet alle mastene, drev ut til sjøs og tvunget tilbake over Atlanterhavet til England.

Etter reparasjonene ble «Berwick» sendt til Nordsjøen hvor kaptein Stewart ble øverstkommanderende på stasjonen. Nordsjøen ble en stadig viktigere konvoirute siden franske og spanske skvadroner som patruljerte i den vestlige ankomstruten i Den engelske kanal hadde gjort ruten utrygg for britiske konvoier.

Da britene fikk nyheter om at nederlenderne som hadde sluttet seg til de allierte i begynnelsen av 1781, utrustet en skvadron til tjeneste i Nordsjøen, ble «Berwick» forsterket med en skvadron under viseadmiral Hyde Parker. Da skvadronen eskorterte en konvoi over Nordsjøen, møtte Parker en nederlandsk skvadron, noe som resulterte i slaget ved Doggerbank. Etter krigen gikk «Berwick» i opplag.

Hun ble utrustet igjen ved utbruddet til de franske revolusjonskrigene og sendt til Middelhavet for å slutte seg til flåten under lord Hood. «Berwick» seilte for å slutte seg til den britiske flåten ved Leghorn, men traff på den franske flåten om morgenen den 7. mars 1795. Klokka 11.00, da hun var nær Cape Corse, passerte fregatten «Alceste» på utsiden av skipet og åpnet ild på «Berwick»s akterdel. «Minerve» og «Vestale» angrep også skipet.

En time etter at hun ble angrepet, var seilene hennes skåret i stykker. Ute av stand til å flykte, overgav hun seg. Kaptein Littlejohn var den eneste som omkom. Hun ble så tauet til Toulon som bytte.

For hennes etterfølgende karriere i den franske marine, se Berwick (fransk skip). Hun ble til slutt tatt tilbake i slaget ved Trafalgar i 1805 bare for å bli ødelagt i stormen som fulgte.

## Litteratur
*
*Lavery, Brian (2003) *The Ship of the Line - Volume 1: The development of the battlefleet 1650-1850.* Conway Maritime Press. .
*Michael Phillips. ''Berwick'' (74) (1775). Michael Phillips' Ships of the Old Navy. Retrieved 26 November 2008.
*
*
Fantomet 1965

**Fantomet 1965** var den andre årgangen av *[[Fantomet]]* i Norge. Det ble utgitt to blader dette året, og begge historiene ble skrevet av Lee Falk og tegna av Wilson McCoy. Begge forsidene ble tegna av Rolf Gohs.

## Utgivelser i Norge

## Litteratur
**Det 21. Fantomet krøniker: 1964–1966*, redaktør Hege Høiby. ISBN 82-429-2567-4

## Eksterne lenker
* Fantomet.org &ndash; Fantomet-indeks 1965
Teksmona naturreservat

**Teksmona naturreservat** ligger på øya Teksmona i Meløy kommune i Nordland. Naturreservatet har et areal på 2&nbsp;421 dekar. Området er vernet for å bevare et lite påvirket, oseanisk preget barskogområde, med en vegetasjon som er typisk for regionen.

## Referanser


## Eksterne lenker
* Miljøstatus: Teksmona naturreservat
Tiurhaugen naturreservat

**Tiurhaugen naturreservat** ligger ca. 5 km vest for Storforshei i Rana kommune i Nordland. Naturreservatet har et areal på 1&nbsp;487 dekar. Området er vernet for å bevare et relativt lite barskogsområde med stedvis preg av urskog.

## Referanser


## Eksterne lenker
* Miljøstatus: Tiurhaugen naturreservat
Tjeldneset naturreservat

**Tjeldneset naturreservat** ligger i Tjeldsund kommune i Nordland. Naturreservatet ligger sør for Tjeldnes, sørvest på Tjeldøya. Området har et areal på 3&nbsp;205 dekar, hvorav 1&nbsp;585 dekar sjøareal. Området er vernet for å ivareta den botanisk mest verdifulle strandlokaliteten i Ofoten.

## Referanser


## Eksterne lenker
* Miljøstatus: Tjeldneset naturreservat
Trolldalsvatnet naturreservat

**Trolldalsvatnet naturreservat** ligger i Sørfold kommune i Nordland. Naturreservatet har et areal på 140 dekar, hvorav 20 dekar vannareal. Området er vernet for å bevare et variert myr- og våtmarksområde med tilhørende plante- og dyreliv.

## Referanser
Trollpollen naturreservat

**Trollpollen naturreservat** ligger mellom Varpvatnet i nord og Sagpollen i sør, 4,5 kilometer nord/norøst for Innhavet i Hamarøy i Nordland.

Naturreservatet omfatter landområdene rundt Trollpollen, sør for Varpelva og Varpvågen, og nord for Sag- og Hillingspollen, og østover forbi Hillingspolltjønna. Det totale arealet er på 5&nbsp;385 dekar, hvorav 5&nbsp;071 dekar er forskjellige typer skog.

Området er et skogkledd åslandskap, hovedsakelig i to høydenivåer, med en berggrunn som består av granitt og granodioritt. Ved de grunne strandbuktene er det fine gradienter mellom strandvegetasjonen og den fattige kystfuruskogen. De eldste trærne i furuskogen er trolig 
5&nbsp;-&nbsp;600 år gamle.

Formålet med fredningen er «å bevare et skogsområde med alt naturlig plante- og dyreliv og med alle de naturlige økologiske prosessene. Av spesielle kvaliteter kan nevnes at området har en typisk og lite påvirket kystfuruskog med tilhørende vegetasjonstyper.»

Kvannskogen naturreservat ligger nord for Varpvatnet.

Trollpollen ligger under Statens naturoppsyns lokalkontor i Fauske.

## Se også
* Kvannskogen naturreservat
* Innhavet

## Referanser


## Eksterne lenker
* Miljøstatus: Trollpollen naturreservat
* Lovdata: Forskrift om fredning av Trollpollen naturreservat
* Markslagstatistikk for Trollpollen naturreservat
* Direktoratet for naturforvaltning
Trine Angelsen

**Trine Anita Angelsen** (født 6. juli 1965) er en norsk forfatter fra Kabelvåg, i dag bosatt på Fauske. 

Hun er forfatteren bak den suksessrike debutserien *Havets datter*, som er utgitt på Damm. *Havets Datter* ble i 2009 utgitt i Polen. Hun forfattet en ny serie, *Thea*, som ble utgitt på Schibsted fra 2006. I 2017 kom Thea ut i nytt opplag i Norge. *Thea* er også utgitt i Polen og Sverige.

I 2011 kom hun ut med en strikkebok som heter *Lune Masker* utgitt på Schibsted.
I 2013 kom strikkeboken *Strikkelykke*, utgitt på Schibsted.
I 2015 kom *Strikk til liten og stor* på Cappelen Damm. Strikk til liten og stor er også gitt ut i Danmark.
Trine Angelsen har til nå gitt ut 138 bøker, som til sammen er kommet i et opplag på ca 17 millioner i Norge, Sverige, Danmark og Polen (Juli 2020)

I september 2008 havnet hun i respirator på Nordlandssykehuset i Bodø etter et fall fra hesteryggen.

## Bibliografi

### Frittstående titler
* *Lune masker : nostalgisk småstrikk* – håndarbeidsbok, Schibsted 2011
* *Strikkelykke* – håndarbeidsbok, Schibsted 2013
* *Strikk til liten og stor* – håndarbeidsbok, Cappelen Damm 2013

### Serier
* *Havets datter* – (30 bøker), Damm, 2002-2006
* *Thea* – (30 bøker), Schibsted, 2006-2010
* *Hverdagsengler* – (27 bøker), Schibsted, 2010-2014
* *Breidablikk* – (26 bøker), NorskeSerier, 2015-2020
* *Gullburet* – (18 bøker), NorskeSerier, 2021-2024
* *Folket på Engeløya* – tidligere utgitt under tittelen *Breidablikk*, her er den i tobindsutgave, Cappelen Damm, 2025- 
* *Nora* – (4 bøker), Cappelen Damm, 2025-2026

## Referanser


## Eksterne lenker

*
Washington County (Pennsylvania)

**Washington County** er et fylke i den amerikanske delstaten Pennsylvania. Det ligger i sørvest i staten og det grenser mot Beaver County i nord, Allegheny County i nordøst, Westmoreland County i øst, Fayette County i sørøst og mot Greene County i sør. Det har også grense mot delstaten Vest-Virginia i vest.

Washington Countys totale areal er 2 230 km² hvorav 10 km² er vann. I 2000 hadde fylket 202&nbsp;897 innbyggere og administrasjonssenteret ligger i byen Washington.

Fylket ble grunnlagt i 1781 og er oppkalt etter USAs første president George Washington. 

## Eksterne lenker
*
Tiltvika naturreservat

**Tiltvika naturreservat** ligger helt nord i Hamarøy i Nordland, 2,5 kilometer nordøst for Storjord.

Tiltvika har et meget variert sandområde med utforminger som kan være unike for dette området og med et artsutvalg som ikke er helt representativt for sandstrender. 

Naturreservatet er et viktig kvartærgeologisk område: Det ligger avsetninger på begge sider av vika, og opp i den relativt bratte fjellsida i øst. I sørdelen av området er det avsatt to sidemorener ved siden av hverandre. Endemorenen ligger under havflaten, men kan sees som en grunne utenfor Tiltvika. Den sørlige og ytterste sidemorenen er best markert og går opp til om lag 300 moh..

Området brukes som beiteområde for sau, og store deler har vært dyrket mark. Det er i tillegg blitt tatt ut noe sand i den sørlige delen av Tiltvika. Det er spredt bebyggelse med hus og hytter innerst på neset mellom Tiltvika og Sørvika.

Formålet med fredningen er «å ivareta et verdifullt kystområde, strandengområde, med det naturlig tilknyttede plante- og dyreliv, samt en velutviklet randmorene. Spesiell verdi knytter seg til havstrandvegetasjonen.»

Tiltvika naturreservat ligger under Statens naturoppsyns lokalkontor i Fauske.

## Referanser


## Eksterne lenker
* Miljøstatus: Tiltvika naturreservat
* Lovdata: Forslag om Kystverneplan, Nordland - Tiltvika naturreservat
* Markslagstatistikk: for Tiltvika naturreservat
* Direktoratet for naturforvaltning
Strøk i Bergen

**Strøk i Bergen** er tradisjonelle boligstrøk eller byområder i Bergen som i hovedsak var etablert før byen ble utvidet i 1877, men innbefatter også enkelte boligstrøk etter 1877. Strøksnavnene har en historisk opprinnelse og bygger også på tradisjon. Strøkenes grenser har i noen tilfeller blitt endret over tid.

Navn på strøkene bygger for det meste på en muntlig tradisjon. Kilder for avgrensningen er kartforretninger, rodekart og eiendomsgrenser, og en del av disse er underbygget med skriftlige kilder. Listen over strøkene er utarbeidet ut fra Bergen kommunes *Prosjekt Strøksnavn*.
Flere av strøkene kan ha understrøk som ikke er i denne listen. Den omfatter heller ikke områder som er kommet til etter byutvidelsen i 1877 da Korskirken og Domkirkens landsogn ble innlemmet i byen.

Strøkene fra før byutvidelsen 1877 (fra nord til syd):
* Øst for Vågen/Langs Fløyfjellet:
** Ladegården
** Skuteviken
** Bergenhus
** Stølen
** Eidemarken
** Bryggen
** Vågsbunnen
** Fjellet
** Skansen
* Vest og syd for Vågen:
** Nordnes
** Verftet
** Strandsiden
** Nøstet
** Engen
** Sentrum
** Marken
** Sydnes

Strøkene etablert etter byutvidelsen 1877:
* Nordøst av sentrum:
** Ytre Sandviken
** Sandviken
* Sydøst av sentrum:
** Kalfaret
* Sydvest av sentrum:
** Nygård
** Møhlenpris

Alle disse strøkene inngår i bydelen Bergenhus, som i tillegg omfatter strøket Årstad som kom til ved byutvidelsen i 1915. Resten av områdene som kom til i 1915 tilhører nå bydelen Årstad.

Nyere bebygde områder i Bergen omtales som boligområder, som inngår i byens åtte bydeler.

## Referanser


## Litteratur
* Koren-Wiberg; «Bergens byggemåte og byens forskjønnelse», i *Bergen 1814-1914*, Bergen 1914 s. 321-340
* Nordhagen, Per Jonas; *En storby i miniatyr, Bergens bygningsverden 1850—1916*, Trondheim 2006, ISBN 82-519-2154-6
* Olsen, Einar; «Folk og bebyggelse», i *Bergen 1814-1914*, Bergen 1914 s. 219-320

## Eksterne lenker
* Byantikvaren i Bergen
Skansen

En **[[skanse]]** er et forsvarsverk bygget i tre, stein eller jord.

**Skansen** kan vise til:
;Bygninger og anlegg
* den zoologiske haven, dyreparken og friluftsmuseet Skansen (Stockholm)
* Skansen restaurant i Oslo
* festningsverket Skansen (Tromsø)
* Skansen stasjon i Trondheim
* Skansen fyr  i Trondheim
* Stene skanse i Verdal
;Geografiske områder
* strøket Skansen (Bergen)
* Skansen (Stavanger)
* grunnkretsen Skansen (Trondheim)
;Annet
* Skansen (danseforestilling)
Tverlandet naturreservat

**Tverlandet naturreservat** ligger mellom Ilstad og Godøynes på Tverlandet i Bodø kommune i Nordland. Naturreservatet har et areal på 1&nbsp;047 dekar, hvorav 611 dekar sjøareal. Området er vernet for å ivareta et verdifullt kystområde, med det naturlig tilknyttede plante- og dyreliv.

## Referanser


## Eksterne lenker
* Miljøstatus: Tverlandet naturreservat
Koxinga

**Koxinga** (kinesisk: 國姓爺, *Gúoxìngyé, Gúosìngyé, Kok-sèng-iâ/Kok-sìⁿ-iâ*), best kjent under kallenavnet **Zheng Chenggong** (鄭成功),*Zhèng Chénggōng, Jhèng Chénggong,Cheng Ch'eng-kung, Tēⁿ Sêng-kong*), (født 1624 i Hirado nær Nagasaki i Japan, død 23. juni 1662) var en krigsherre og pirat mot slutten av Ming-dynastiets tid, og deretter en fremstående leder av motstandsbevegelsen mot Qing-dynastiet. Han huskes også for å ha fravristet nederlenderne herredømmet over Taiwan i 1662. 

## Oppvekst
Koxinga var sønn av den kinesiske handelsmannen og sjørøveren Zheng Zhilong og av den japanske Tagawa Matsu. Han hadde sin tidlige barndom i Japan, til han i syvårsalderen kom til Quanzhou i Fujian-provinsen i Kina. Han studerte ved Nanjing Taixue (Mingdynastiets sentrale keiserlige kollegium). 

## Lojalitet til Ming-dynastiet

Beijing falt i 1644 til Li Zichengs opprørere, og den siste keiseren, Chongzhen hengte seg i et tre i byen. Med hjelp fra general Wu Sangui klarte så mandsjuhæren å skyve til side opprørerne og gripe makten. I områdene sør for Yangtzefloden var det mange som stod det nye regimet (som kalte seg Qing-dynastiet) imot og arbeidet for å få arvinger av Ming-keiseren tilbake på tronen. En av disse Ming-slektningene, fyrst Tang, kom til makten i Fuzhou ved hjelp av Huang Daozhou og Zheng Zhilong, Koxingas far. Da Qingstyrkene senere tok fyrst Tang til fange var Koxinga i Zhangzhou for å skaffe styrker og forsyninger. Da han hørte at hans far var nær ved å overgi seg til Qing, hastet han til Quanzhou for å få ham fra det. Men faren ville ikke høre, og overgav seg.

## Morens død
Ikke lenge etter at Qing-hæren erobret Quanzhou, døde Koxingas mor: Enten begikk hun selvmord motivert av sin troskap til Ming-dynastiet, eller hun ble voldtatt og drept av Qing-soldater. Da  Koxinga fikk vite dette, anførte han en hærstyrke mot Quanzhou, og tvang Qing-styrkene til retrett. 

## Kamp mot Qing
Han sendte så styrker for å angripe Qing-styrkene i Fujian og Guangdong. Under sitt forsvar av  Zhangzhou og Quanzhou trengte han en gang helt frem til Nanjing. Men til slutt ble Qing-styrkene for overlegne; en enorm hær dro i felten mot ham, og det endte med at han måtte trekke seg tilbake.

## Over til Taiwan
I 1661 førte Koxinga sine styrker over Taiwanstredet til Lu'ermen og gikk til angrep på Taiwans nederlandske koloniherrer. Den 1. februar 1662 overgav den nederlandske guvernøren Frederick Coyett Fort Zeelandia til Koxinga. Med det var 38 års nederlandsk styre av øya over. Fra Taiwan begynte så Koxinga å bygge opp Taiwan som en slagkraftig base for gjenerobringen av Kina for å gjeninnsette Ming-dynastet. 

I en alder av 39 døde Koxinga av malaria. Hans sønn Zheng Jing etterfulgte ham som konge av Taiwan.

## Referanser


## Litteratur
*Ralph C. Croizier: *Koxinga and Chinese nationalism: history, myth, and the hero*, publ. by East Asian research center, Harvard university, 1977
*Jonathan Clements: *The Pirate King: Coxinga and the Fall of the Ming Dynasty*, 2004

## Eksterne lenker
* Research on Koxinga: kort biografi
Ulvøyværet naturreservat

**Ulvøyværet naturreservat** ligger i Hadsel kommune i Nordland. Naturreservatet omfatter et område med holmer og skjær vest for Hadseløya. Området har et areal på 8&nbsp;879 dekar, hvorav 8&nbsp;808 dekar sjøareal. Området er vernet for å ivareta et viktig hekkeområde for sjøfugl.

## Referanser


## Eksterne lenker
* Miljøstatus: Ulvøyværet naturreservat
Washington County (Tennessee)

**Washington County** er et fylke i den amerikanske delstaten Tennessee. Det ligger i nordøst i staten og det grenser mot Sullivan County i nord, Carter County i øst, Unicoi County i sør, Greene County i vest og mot Hawkins County i nordvest.

Washington Countys totale areal er 854 km² hvorav 9 km² er vann. I år 2000 hadde fylket 107 198 innbyggere og administrasjonssenteret ligger i Jonesborough som er Tennessees eldste by. Fylkets største by er Johnson City.

Fylket ble grunnlagt i 1777 og er oppkalt etter general George Washington under Amerikanske uavhengighetskrigen og senere USAs første president. 
## Eksterne lenker
*